
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 48 


24 Ιανουάριου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Έλεγχος και Έγκριση Ισολογισμού - Απολογισμού του 
Ταμείου Προνοίας Ναυτικού (ΤΠΝ) Οικονομικού 

Έτους 1999. 1 

Διορισμός μελών του Διοικητικού Συμβουλίου του Ευ¬ 
ρωπαϊκού Κέντρου Βυζαντινών και Μεταβυζαντι¬ 
νών Μνημείων. 2 

Χορήγηση άδειας ίδρυσης και λειτουργίας Ωδείου 

στην Ελένη Ξηροτύρη. 3 

Χαρακτηρισμός πέντε (5) εκκλησιών της χώρας Αμορ¬ 
γού, δήμου Αμοργού, επαρχίας Θήρας, νομού Κυ¬ 
κλάδων, ως ιστορικών διατηρητέων μνημείων. 4 

Τροποποίηση των διατάξεων του Κ.Α.Φ. Λιμένα Ελευ¬ 
σίνας για την εφάπαξ αποζημίωση. 5 

Τροποποίηση του άρθρου 6 της συστατικής πράξης 
της Δημοτικής Επιχείρησης «ΑΝΑΠΤΥΞΙΑΚΗ ΤΡΟΙ- 

ΖΗΝΑΣ». 6 

Κατάργηση των σχολικών Επιτροπών Νηπιαγωγείων 
Τσουκαλάδων και Νικιάνας και τροποποίηση της 
απόφασης σύστασης σχολικής Επιτροπής Νηπια¬ 
γωγείων Δ. Λευ κάδας. 7 

Τροποποίηση της 2223/4.3.1992 απόφασης του Νο¬ 
μάρχη Λασιθίου περί Συστάσεως αμιγούς Κοινοτι¬ 
κής Επιχείρησης Τουριστικής Ανάπτυξης και αξιο¬ 
ποίησης της Κοινότητας Παλαικάστρου. 8 

Αύξηση καθ’ υπέρβαση ημερών εκτός έδρας υπαλλή¬ 
λων υπηρετούντων στη Ν.Α. Βοιωτίας. 9 

Χορήγηση άδειας ασκήσεως επαγγέλματος Κοινών. 
Λειτουργού στην Μαργαρίτη Γεωργία του Λ. κάτοι¬ 
κο Πατρών. 10 

Χορήγηση άδειας πράκτορα μετανάστευσης στον 
Αλέξανδρο Κουρτίδη. 11 


Διενέργεια υποχρεωτικού αναδασμού περιοχής αγρο¬ 
κτήματος Ιασίου (6000 στρ.), αγροκτήματος Αρρια- 
νών (10000 στρ.) αγροκτήματος Λυκείου (11300 
στρ.), τμήμα αγροκτήματος Κίζαρι (1500 στρ.) τμή¬ 
μα αγροκτήματος Εβρένου (7500 στρ.), τμήμα 
αγροκτήματος Ηπίου (3500 στρ.), τμήμα αγροκτή¬ 


ματος Ν. Σάντας (10000 στρ.) των Δήμων Αρριανών 

καιΣαππών. 12 

Τροποποίηση της απόφασης 5/196/28.7.2000 «Τήρη¬ 
ση βιβλίων και στοιχείων από τα Μέλη του Χρηματι¬ 
στηρίου Παραγώγων (Χ.Π.Α.) και της Εταιρείας Εκ¬ 
καθάρισης Συναλλαγών Επί Παραγώγων 

(ΕΤ.Ε.Σ.Ε.Π.)» (ΦΕΚ Β' 1002/9.8.2000). 13 

Μεταφορά μιας (1) κενής οργανικής θέσης Ειδικού και 
Εργαστηριακού Διδακτικού Προσωπικού 
(Ε.Ε.ΔΙ.Π.). 14 


ΑΠΟΦΑΣΕΙ Σ 

Αριθ. 7283 (1) 

Έλεγχος και Έγκριση Ισολογισμού - Απολογισμού του Τα¬ 
μείου Προνοίας Ναυτικού (ΤΠΝ) Οικονομικού Έτους 
1999. 

Ο ΑΡΧΗΓΟΣ ΓΕΝ 

Έχοντες υπόψη: 

α. Το άρθρο 13του Ν.Δ. 2997/54 «Περί Ισολογισμού του 
Ταμείου Προνοίας Ναυτικού». 

β. Τα άρθρα 30 και 31 του Ν.Δ. 496/74 «Περί Λογιστικού 
των ΝΠΔΔ». 

γ. Την απόφαση ΥΕΟΑ/ΓΕΝ/Ε4-111 Φ.954.2/1/99/ 
23.10.2000 «Περί ελέγχου Ισολογισμού - Απολογισμού 
του ΤΠΝ Οικονομικού έτους 1999». 

δ. Την Έκθεση Εξελεγκτικής Επιτροπής με ημερομηνία 
13.11.2000. 

ε. Την υπ’ αριθ. Φ.010/102134/Σ 1715/13.10.92 Απόφα¬ 
ση ΥΦΕΘΑ «Περί μεταβιβάσεως αρμοδιοτήτων στον 
Α/ΓΕΝ» (ΦΕΚ 652 από 9.11.92), αποφασίζουμε: 

2. Εγκρίνουμε: 

α. Τον Ισολογισμό του Ταμείου Πρόνοιας Ναυτικού 
(ΤΠΝ) έτους 1999 ύψους διακοσίων εξήντα τεσσάρων 
εκατομμυρίων τριακοσίων σαράντα χιλιάδων πεντακο- 
σίων δύο δραχμών (264.340.502). 

β. Τον Απολογισμό του Ταμείου Πρόνοιας Ναυτικού 
(ΤΠΝ) έτους 1999 ο οποίος παρουσιάζει τα εξής αποτελέ¬ 
σματα: 

(1) Έσοδα: εκατόν σαράντα τεσσάρων εκατομμυρίων 

τετρακοσίων δεκαοκτώ χιλιάδων τριάντα πέντε 
(144.418.035) δρχ. 

(2) Έξοδα: εκατόν είκοσι οκτώ εκατομμυρίων επτακο¬ 
σίων σαράντα τεσσάρων χιλιάδων τριακοσίων δώδεκα 
(128.744.312) δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 13 Δεκεμβρίου 2000 
Ο Αρχηγός 

Αντιναύαρχος ΠΝ Γ. ΙΩΑΝ Ν ΙΔΗΣ 
-♦- 

Αριθ. ΥΠΠΟ/ΔΙΟΙΚ/Α4/Φ83/682Ρ2 (2) 

Διορισμός μελών του Διοικητικού Συμβουλίου του Ευρω¬ 
παϊκού Κέντρου Βυζαντινών και Μεταβυζαντινών Μνη¬ 
μείων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 6παρ. 3 του Ν. 2557/1997 
«θεσμοί μέτρα και δράσεις πολιτιστικής ανάπτυξης», 
αποφασίζουμε: 

Α. Διορίζουμε τους κατωτέρω ως μέλη του Διοικητικού 
Συμβουλίου του Ευρωπαϊκού Κέντρου Βυζαντινών και 
Μεταβυζαντινών Μνημείων (Ν.Π.Ι.Δ. εποπτευόμενο από 
το ΥΠΠΟ) μετριετή θητεία από 21.1.2001, ως εξής: 

1. Νικόλαο Ζία, Καθηγητή του Τομέα Αρχαιολογίας και 
Ιστορίας της Τέχνης του Τμήματος Ιστορίας και Αρχαιο¬ 
λογίας του Πανεπιστημίου Αθηνών ως Πρόεδρο, με ανα¬ 
πληρωτή τον Ευθύμιο Τσιγαρίδα, Αναπληρωτή Καθηγητή 
του Πανεπιστημίου Θεσσαλονίκης, τ. Έφορο Βυζαντινών 
Αρχαιοτήτων του ΥΠΠΟ. 

2. Γεώργιο Λάββα, Αρχιτέκτονα, Καθηγητή του Πανεπι¬ 
στημίου Αθηνών με αναπληρωτή το Γεώργιο Καραδέδο, 
Αναπληρωτή Καθηγητή του Τμήματος Αρχιτεκτονικής 
του Πανεπιστημίου Θεσσαλονίκης. 

3. Νικόλαο Νικονάνο, Αρχαιολόγο, Καθηγητή του Τμή¬ 
ματος Αρχιτεκτονικής του Πανεπιστημίου Θεσσαλονίκης, 
με αναπληρωτή το Θεοχάρη Παζαρά, Αναπληρωτή Καθη¬ 
γητή του Τμήματος Ιστορίας και Αρχαιολογίας του Πανε¬ 
πιστημίου Θεσσαλονίκης. 

4. Ισίδωρο Κακούρη, Διευθυντή της Διεύθυνσης Βυζα¬ 
ντινών και Μεταβυζαντινών Μνημείων του Υπουργείου 
Πολιτισμού, με αναπληρώτρια την Αριστέα Καββαδία, 
Προϊσταμένη του Τ μήματος Βυζαντινών Χώρων της ίδιας 
Διεύθυνσης. 

5. Μαρία Φουντούκου, Διευθύντρια της Διεύθυνσης 
Αναστήλωσης Βυζαντινών και Μεταβυζαντινών Μνημείων 
του Υπουργείου Πολιτισμού, με αναπληρωτή το Νικόλαο 
Μίνω, Διευθυντή της Διεύθυνσης Συντήρησηςτου Υπουρ¬ 
γείου Πολιτισμού. 

6. Χαράλαμπο Μπακιρτζή, Αρχαιολόγο του ΥΠΠΟ, 
Προϊστάμενο της 9 ης ΕΒΑ, Αναπληρωτή Καθηγητή του 
Τμήματος Ιστορίας και Αρχαιολογίας του Πανεπιστημίου 
Θεσσαλονίκης, με αναπληρωτή τον Ιωάννη Ταβλάκη, Αρ¬ 
χαιολόγο του ΥΠΠΟ, Προϊστάμενο της 10ης ΕΒΑ, Διδά¬ 
κτορα Αρχαιολογίας. 

7. Αναστασία Τούρτα, μόνιμη υπάλληλο, Αρχαιολόγο 
του ΥΠΠΟ, με βαθμό Α', Διδάκτορα Αρχαιολογίας, μεανα- 
πληρώτρια την Αικατερίνη Δελαπόρτα Αρχαιολόγο του 
ΥΠΠΟ, Διευθύντρια της ΕΕΑ. 

Β. Τον Πρόεδρο του Συμβουλίου, απουσιάζοντα ή κω¬ 


λυόμενο, αναπληρώνει ένα από τα ανωτέρω κατά σειρά 
αναφερόμενα μέλη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2000 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠ.ΠΟ/ΚΑΤΕΧΝ/Δ/68223 (3) 

Χορήγηση άδειας ίδρυσης και λειτουργίας Ωδείου στην 
Ελένη Ξηροτύρη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π. Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσ/νίκης». 

5. Τοάρθρο29του Ν. 1158/81 «περίοργανώσεως καιδι- 
οικήσεως Σχολών Ανωτέρας Καλλιτεχνικής Εκπαίδευ¬ 
σης». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας, και άλλες διατάξεις του Υπουρ¬ 
γείου Πολιτισμού». 

7. Την απόφαση αριθμ. ΥΠ.ΠΟ/ΓΝΟΣ/33992/31.8.87 
«προϋποθέσεις λειτουργίας τμήματος Κλασσικής Κιθά¬ 
ρας» (ΦΕΚ500/Β/87). 

8. Την απόφαση αριθμ. ΥΠ.ΠΟ/ΓΝΘΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής “Με Εντολή Υπουργού”, στους Γεν. Γραμμα- 
τείς, Γεν. Δ/ντες, Προϊσταμένους Δ/νσεων, Τμημάτων, 
Γραφείων, της Κ.Υ. τουΥΠ.ΠΟ». (ΦΕΚ 987/Β/28.11.91). 

9. Το από 14.12.2000 πρακτικό αυτοψίας, της Επιτρο¬ 
πής Ελέγχου καταλληλότητας κτιριακών εγκαταστάσε¬ 
ων, μουσικών εκπαιδευτηρίων. 

10. Την από 13.11.2000 αίτηση, μετά συνημμένα δικαι- 
ολογητικά, αποφασίζουμε: 

1. Χορηγούμε στην Ελένη Ξηροτύρη, άδεια ίδρυσης και 
λειτουργίας Ωδείου, που θα στεγαστεί στο κτίριο, επί της 
οδού Ελευθερίου Βενιζέλου και Πιτακού 12, στην Ν. Ιωνία, 
και θα έχει επωνυμία «ΣΥΜΦΩΝΙΚΟ ΩΔΕΙΟ ΕΛΕΝΗΣ ΞΗ- 
ΡΟΤΥΡΗ». 

2. Το Ωδείο, θα λειτουργήσει τις εξής Σχολές και τμή¬ 
ματα: 

Α. Σχολή Ανωτέρων Θεωρητικών Μαθημάτων και Συν¬ 
θέσεις, με τμήματα: 

1. ωδικής, 2. αρμονίας, 3. ενοργάνωσης, 4. αντίστιξης, 
5. φυγής, 6. σύνθεσης. 

Β. Σχολή Ενοργάνου Μουσικής, με τμήματα: 

1. πληκτών, 2. εγχόρδων, 3. πνευστών, 4. κλασσικής κι¬ 
θάρας. 

Γ. Σχολή Μονωδίας, με τμήμα μονωδίας. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το β' εξάμηνο του σχολικού έτους 
2000 - 2001 . 

5. Από τις διατάξεις αυτής της απόφασης δεν προκα- 
λείται δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΑΡΧ/Β1 /Φ29/63739/1882 (4) 

Χαρακτηρισμός πέντε (5) εκκλησιώντης χώρας Αμοργού, 
δήμου Αμοργού, επαρχίας Θήρας, νομού Κυκλάδων, 
ως ιστορικών διατηρητέων μνημείων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Υ.Α. ΥΠΠΟ/ΓΝΘΣ/49095/30.10.1991 (ΦΕΚ 987/Β/ 
28.11.1991 και ΦΕΚ 17/Β/16.1.1992) για μεταβίβαση αρ¬ 
μοδιοτήτων Υπουργού και δικαιώματος υπογραφής «Με 
εντολή Υπουργού» στους Γ. Γραμματέα, Ειδικό Γραμμα- 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2. Τις διατάξειςτου Κ.Ν. 5351/32 «Περί Αρχαιοτήτων». 

3. Τη γνωμοδότηση του Τοπικού Συμβουλίου Μνημείων 
Δωδεκανήσου, όπως διατυπώθηκε στην αριθμ. 
1/19.10.2000 συνεδρία του, αποφασίζουμε: 

Χαρακτηρίζουμε τις εξής πέντε (5) εκκλησίες: την Ανά¬ 
ληψη και Ευαγγελισμό, την Αγία Τριάδα, τη Ζωοδόχο Πη¬ 
γή, την Παναγία Ελεούσα, και το ναό του Αγ. Ιωάννη του 
Θεολόγου, μετόχι της μονής Πάτμου, οι οποίες ανήκουν 
στο δήμο Αμοργού, επαρχία Θήρας νομού Κυκλάδων, ως 
ιστορικά διατηρητέα μνημεία, με περιβάλλοντα χώρο 
ακτίνας 50μ. γύρω από κάθε μνημείο, δεδομένου ότι όλα 
βρίσκονται εντός των ορίων του οικισμού της χώρας της 
Αμοργού. 

Ο ναός της Ανάληψης και του Ευαγγελισμού είναι δίδυ¬ 
μη εκκλησία. Αποτελείται από δύο μονόχωρα κτίσματα, 
καμαροσκεπή με τρούλλο, τα οποία επικοινωνούν μεταξύ 
τους με δύο ευρέατόξα. Το καθένα από τα δύο κτίσματα 
διαθέτει ξεχωριστή ορθογώνια θύρα εισόδου με επιμελη¬ 
μένο περιθύρωμα. Η αφιερωματική επιγραφή της δεσπο- 
τικής εικόνας της Αναλήψεως δίνει αξιόλογες πληροφο¬ 
ρίες για την ιστορία του νησιού κατά τα μέσα του 18ου αι¬ 
ώνα. Στο ανώφλι της θύραςτου βόρειου ναού εγχάρακτη 
επιγραφή μαρτυρείτηντελευταία ανακαίνιση του μνημεί¬ 
ου στις αρχές του 20ου αιώνα. 

Ο ναός της Αγίας Τριάδας είναι μονόχωρος, καλύπτεται 
από ημικυκλική καμάρα και απολήγει σε ημικυκλική αψίδα 
στα ανατολικά. Η τοιχοδομία συνίσταται από ντόπιες πέ¬ 
τρες που καλύπτονται από τον τυπικό για το νησί «σαρδε- 
λωτό» σοβά, ενώ στην κατασκευή επιμέρους αρχιτεκτονι¬ 
κών στοιχείων έχουν χρησιμοποιηθεί επίσης πλίνθοι, μάρ¬ 
μαρο και πωρόλιθος. Το ανατολικό τμήμα της πρόθεσης 
διακοσμεί τοιχογραφία της Αγίας Τριάδος. Από τις δε- 
σποτικές εικόνες ξεχωρίζει η Παναγία η Γλυκοφιλούσα 
του μυκονιάτη ζωγράφου Χριστόδουλου Καλλέργη. 

Ο ναός της Ζωοδόχου Πηγής είναι ένα αρκετά μεγάλων 
διαστάσεων, μονόχωρο, τρουλλαίο κτίσμα. Το δάπεδο 
της εκκλησίας αποτελείται από τετράγωνες μαρμάρινες 


πλάκες και είναι υπερυψωμένο στην περιοχή του Ιερού 
Βήματος και κάτω από τον τρούλλο. Στο εσωτερικό του 
ναού διασώζονταιτρειςτάφοι. Ο ανατολικότερος από αυ¬ 
τούς φέρει σκαλισμένη επιγραφή. 

Ο ναός της Παναγίας Ελεούσας είναι μικρός, μονόχω¬ 
ρος, με εξέχουσα ημικυλινδρική αψίδα, και βρίσκεται 
στους πρόποδες του Κάστρου της Χώρας. 

Η προσπέλαση στο ναό γίνεται από τη νότια πλευρά, μέ¬ 
σω ενός τετράγωνου πρόναου. Στο τέμπλο σώζεται μία 
πολύ καλής ποιότητας εικόνα της Παναγίας Ελεούσας, 
πιθανόν κρητικού εργαστηρίου. 

Ο ναός αγίου Ιωάννου του Θεολόγου, μετόχι της μονής 
Πάτμου είναι καμαροσκέπαστο ναΰδριο με μία ημικυλιν- 
δρική αψίδα. Το μαρμάρινο περιθύρωμα φέρει ανάγλυφη 
διακόσμηση και στο ανώφλι, μέσα σε ανάγλυφα μετάλλια, 
κτητορική επιγραφή. Μία ακόμα επιγραφή σώζεται στο 
δάπεδο της Ωραίας Πύλης. Στον αυλόγυρο του ναού 
έχουν εντοιχισθεί εροΙία. 

Τα παραπάνω μνημεία, δείγματα της μεταβυζαντινής 
αρχιτεκτονικής, έχουν ιδιαίτερη σημασία για την ιστορία 
του νησιού της Αμοργού στα χρόνια μετά την Άλωση. Οι 
κτητορικές επιγραφές και οι φορητές εικόνες που σώζουν 
οι ναοί αυτοί αποκαλύπτουν τα ονόματα των χορηγών και 
τη χρονολογία ανέγερσής τους και προσφέρουν σημαντι¬ 
κές πληροφορίες για την ιστορία του νησιού. 

Από τις διατάξεις της παρούσας Απόφασης δεν προκύ¬ 
πτουν δαπάνες σε βάροςτου Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 21 Δεκεμβρίου 2000 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ «ΑΚΟΥΡΗΣ 

-♦- 

Αριθ. Οικ. 2 (5) 

Τροποποίηση των διατάξεων του Κ.Α.Φ. Λιμένα Ελευσί¬ 
νας για την εφάπαξ αποζημίωση. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) Του άρθρου 11 του Κωδ. Νόμου 5167/32 «Περί ρυθ- 
μίσεως των εις τους λιμένας φορτ/τικών εργασιών». 

β) ΤωνΝ.Δ. 1147/72 και 1276/72 «Περί φορολογικών δι¬ 
ευκολύνσεων κ.λπ.». 

γ) Του άρθρου 12 του Π.Δ. 369/89 «Οργάνωση των Υπη¬ 
ρεσιών Εργασίας των Νομαρχιών. 

δ) Του Κανονισμού του Κ.Α.Φ. Λιμένα Ελευσίνας, όπως 
ισχύει σήμερα. 

2. Τις διατάξειςτου άρθρου 7του Ν. 2503/97. 

3. Την 1432/23.10.2000 απόφαση της Δ. Ε. του Κ.Α.Φ. Λι¬ 
μένα Ελευσίνας. 

4. Την οικονομική αντοχή του Κ.Α.Φ. Λιμένα Ελευσίνας. 

5. Την έγκριση του Υπ. Εργασίας που διατυπώθηκε με το 
αριθμ. 12865/9.12.2000 έγγραφό του. 

6. Την αριθμ. 562/11.2.2000 προηγούμενη απόφασή 
μας. 

7. Την αριθμ. 1/1992 εγκύκλιο της Γραμματείας του Υπ. 
Συμβουλίου, αποφασίζουμε: 

Τροποποιούνται μερικώς οι διατάξεις της περ.α της 
παρ. 1 του άρθρου 20 του Κανονισμού Λειτουργίας του 
Κ.Α.Φ. Λιμένα Ελευσίνας, όπως αυτές ισχύουν σήμερα με- 

τάτην αριθμ. 562/11.2.2000 προηγούμενη απόφασή μας 
ως κατωτέρω: 

Άρθρον 20 1 .α. Για τους φορτ/τωτές Λιμένα Ελευσίνας 
που έχουν δέκα χρόνια συμμετοχής στο Κ.Α.Φ. (βασικός 
χρόνος) δρχ. πέντε εκατομμύρια εκατόν πενήντα οκτώ χι¬ 
λιάδες τετρακόσιες πενήντα πέντε (5.158.455) το ποσόν 
αυτό θεωρούμενο βασικό προσαυξάνεται: 

1) Κατά ποσοστό 25% δηλ. κατά δρχ. 1.289.614 για κά¬ 
θε χρόνο συμμετοχής στο Κ.Α.Φ.Ε., ήτοι από το 11° έτος 
και μέχρι συμπληρώσεως τριάντα χρόνων δρχ. 
25.792.280 (5.158.455 χ 25% = 1.289.614 δρχ. για κάθε 
χρόνο, οπότε 20 χρόνια χ 1.289.614 = 25.792.280). 

2) Κατά ποσοστό 15% για κάθε χρόνο πέραν των 30 
ετών ήτοι από το 31 ον έτος και μέχρι συμπληρώσεως τριά¬ 
ντα πέντε (35) ετών δρχ. 3.868.84.0.- (5.158.455 χ 15% = 
773.768 για κάθε χρόνο, οπότε 5 χρόνια χ 773.768 = 
3.868.840 δρχ.). 

Το συνολικό δε ποσόν της εφάπαξ αποζημιώσεως δεν 
είναι δυνατό σε καμμία περίπτωση να υπερβεί τα τριάντα 
τέσσερα εκατομμύρια οκτακόσιες δεκαεννέα χιλιάδες 
πεντακόσιες εβδομήντα πέντε (34.819.575) δρχ. 

Κατά τα λοιπά εξακολουθεί να ισχύει όπως έχει ο Κανο¬ 
νισμός Λειτουργίας του Κ.Α.Φ. Λιμένα Ελευσίνας. 

Η ισχύς της απόφασής μας αυτής αρχίζει από τη δημο¬ 
σίευσή της στην Εφημερίδα της Κυβερνήσεως και δεν θα 
βαρύνει τον Κρατικό Προϋπολογισμό. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αιγάλεω, 2 Ιανουάριου 2001 

Με εντολή Γενικού Γραμματέα Περιφέρειας 
Ο Διευθυντής 

ΝΙΚΟΛΑΟΣ ΣΩΤΗΡΟΠΟΥΛΟΣ 

-Φ- 

Αριθ. 07/ΔΤΑ/18996 (6) 

Τροποποίηση του άρθρου 6 της συστατικής πράξης της 
Δημοτικής Επιχείρησης «ΑΝΑΠΤΥΞΙΑΚΗ ΤΡΟΙΖΗ- 
ΝΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξειςτου άρθρου 277του Π. Δ/τος410/95. 

2. Την αριθμ. 07/ΔΤΑ/2153/22.2.2000 απόφαση της 
Δ/νσης Τοπ. Αυτ/σης &Δ/σης Ν. Πειραιά, περί σύστασης 
Δημοτικής Επιχείρησης, με την επωνυμία «Δημοτική Ανα¬ 
πτυξιακή Επιχείρηση Δ. Τροιζήνας». 

3. Την αριθμ. 194/2000 απόφαση του Δ.Σ. Τροιζήνας, 
περί τροποποίησης του καταστατικού της Δημοτικής Επι¬ 
χείρησης «Αναπτυξιακή Τροιζήνας» & συγκεκριμένα του 
άρθρου 6. 

4. Την αριθμ. 2742/30.9.97 απόφαση του Γεν. Γραμμα¬ 
τέα Περιφέρειας Αττικής, περί μεταβιβάσεως αρμοδιοτή¬ 
των στον Προϊστάμενο της Δ/νσης Τοπ. Αυτ/σης & Δ/σης 
Ν. Πειραιά, να υπογράφει με «Εντολή Γ εν. Γ ραμματέα Πε¬ 
ριφέρειας», την αποστολή στο Εθνικό Τυπογραφείο πρά¬ 
ξεων των οποίων απαιτείται δημοσίευση στην Εφημερίδα 
της Κυβερνήσεως, αποφασίζουμε: 

Τροποποιούμε το άρθρο 6 της συστατικής πράξης της 
Δημοτικής Αναπτυξιακής Επιχείρησης Δ. Τροιζήνας 
(07/ΔΤΑ/2153/22.2.2000 απόφαση της Δ/νσης Τοπ. 
Αυτ/σης & Δ/σης Ν. Πειραιά) ως εξής: 

6. Το Κεφάλαιο που διαθέτει ο Δήμος Τροιζήνας στην 
Επιχείρηση για κάλυψη του κεφαλαίου κίνησης & λοιπών 


επενδυτικών δαπανών είναι 30.000.000 δρχ. σε μετρητά, 
το οποίο θα καταβληθεί μετά την ημερομηνία δημοσίευ¬ 
σης του καταστατικού της επιχείρησης στο ΦΕΚ. 

Από τις διατάξεις της παρούσας προκαλείται δαπάνη 
εις βάρος του προϋπολογισμού του Δήμου Τροιζήνας, 
ύψους 30.000.000 δρχ. για το έτος 2000. 

Κατά τα λοιπά ισχύει ως έχει η αριθμ. 07/ΔΤΑ/2153/ 
22.2.2000 απόφαση της Δ/νσης Τοπ. Αυτ/σης & Δ/σης Ν. 
Πειραιά. 

Πειραιάς, 8 Δεκεμβρίου 2000 
Με εντολή Γ ενικού Γ ραμματέα Περιφέρειας 
Η Διευθύντρια 
Κ. ΤΣΟΓΚΑ 

-Φ- 

Αριθ. 3345 (7) 

Κατάργηση των σχολικών Επιτροπών Νηπιαγωγείων 
Τσουκαλάδων και Νικιάνας και τροποποίηση της από¬ 
φασης σύστασης σχολικής Επιτροπής Νηπιαγωγείων 
Δ. Λευκάδας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π. Δ/γμα 
410/95). 

2. Τις αριθμ. 3624/28.5.1991, 2348/23.5.91 και 
3531/12.6.91 αποφάσεις μας περί σύστασης σχολικών 
Επιτροπών Νηπιαγωγείων Τσουκαλάδων, Νικιάνας και 
Δήμου Λευκάδας αντίστοιχα. 

3. Την αριθμ. 156/2000 απόφαση του Δημ. Συμβουλίου 
Λευκάδας, αποφασίζουμε: 

1. Καταργούμε τις σχολικές Επιτροπές των Νηπιαγω¬ 
γείων Τσουκαλάδων και Νικιάνας Δήμου Λευκάδας επει¬ 
δή εξέλιπαν οι λόγοι για τους οποίους συστάθηκαν. 

2. Τροποποιούμε την αριθμ. 3531/91 απόφασή μας ως 
προς τις παραγράφους 1 και 3 ως εξής: 

Στη σχολική Επιτροπή Νηπιαγωγείων Δήμου Λευκάδας 
εντάσσεται και το Νηπιαγωγείο του Δημ. Διαμερίσματος 
Νικιάνας. 

Το Νομικό Πρόσωπο διοικείται από 12μελές διοικητικό 
συμβούλιο στο οποίο συμμετέχει και ο εκάστοτε Δ/ντής 
του Νηπιαγωγείου Νικιάνας. 

Κατά τα υπόλοιπα ισχύει η αριθμ. 3531/12.6.91 απόφα¬ 
σή μας. Με την απόφαση δεν προκαλείται δαπάνη σε βά¬ 
ρος του Δημοτικού ή Κρατικού πρ/σμού. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Λευκάδα, 18 Δεκεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
Δ. ΔΑΓΛΑΣ 

-Φ- 

Αριθ. 7756 (8) 

Τροποποίηση της 2223/4.3.1992 απόφασης του Νομάρχη 
Λασιθίου περί Συστάσεως αμιγούς Κοινοτικής Επιχεί¬ 
ρησης Τουριστικής Ανάπτυξης και αξιοποίησης της 
Κοινότητας Παλαικάστρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ. 
410/95). 

2. Την αριθμ. 5972/13.8.1998 απόφασή μας «Ορισμός 
εισηγητών και μεταβίβαση εξουσίας υπογραφής με εντο¬ 
λή Γενικού Γραμματέα». 

3. Το αριθμ. 2374/28.6.2000 έγγραφο της Περιφέρειας 
Κρήτης όπου αξιολογείται θετικά η οικονομοτεχνική με¬ 
λέτη περί τροποποιήσεως της συστατικής πράξης της 
Δημοτικής Επιχείρησης Τουριστικής Ανάπτυξης και Αξιο¬ 
ποίησης Παλαικάστρου (αλλαγή επωνυμίας και διεύρυν¬ 
ση των σκοπών και δραστηριοτήτων). 

4. Την αριθμ. 27/2000 απόφαση του Δημοτικού Συμβου¬ 
λίου με την οποία τροποποιείται 8/1992 απόφαση του Κοι¬ 
νοτικού Συμβουλίου Παλαικάστρου ως εξής. 

1. Αντικαθιστά το άρθρο 1 της συστατικής πράξης της 
Δημοτικής Επιχείρησης όπως παρακάτω: 

Συνιστά στον Δήμο ΙΤΑΝΟΥτου Νομού Λασιθίου επιχεί¬ 
ρηση με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΟΛΙ¬ 
ΤΙΣΤΙΚΗΣ - ΤΟΥΡΙΣΤΙΚΗΣ ΑΝΑΠΤΥΞΗΣ ΔΗΜΟΥ ΙΤΑΝΟΥ» 
(Δ.Ε.Π.Τ.Α.Δ.Ι.), ως νομικό πρόσωπο ιδιωτικού δικαίου το 
οποίο διέπεται από τις διατάξεις των άρθρων 277-284, 
291 και 292του Π.Δ. 410/1995 (ΔΚΚ). 

2. Στο άρθρο 2 Σκοποί της Επιχείρησης προστίθενται τα 
παρακάτω: 

- Ίδρυση και λειτουργία Καντίνας-Αναψυκτηρίου στην 
παραλία Βάϊ και σε άλλες περιοχές του Δήμου. 

- Ίδρυση και λειτουργία μικρού ιχθυοτροφείου ψαριών 
γλυκού νερού και ψαροταβέρνας στη πηγή της Ζάκρου. 

- Ίδρυση και λειτουργία γραφείου γενικού τουρισμού. 

- Οργάνωση και εκμετάλλευση της παραλίας Κάτω Ζά¬ 
κρου και άλλων παραλιών του Δήμου. 

- Αγορά και λειτουργία ραδιοφωνικού σταθμού. Δημι¬ 
ουργία υπηρεσίας ενημέρωσης και εκδόσεων. 

- Ίδρυση και λειτουργία Κάμπινγκ. 

- Δημιουργία κόμβου ΙηΙθΓΠθί στο Παλαίκαστρο. Παρο¬ 
χή Υπηρεσιών ΙηΙθΓΠθί. 

- Εκμετάλλευση (εμφιάλωση - πώληση) νερού πηγής 
Ζάκρου. 

- Ίδρυση και λειτουργία παιδικών κατασκηνώσεων. 

- Λειτουργία εκθεσιακών χώρων, αναψυκτηρίων και πε¬ 
ριπτέρων. 

- Αγορά πλοιαρίου, διοργάνωση Τουριστικών θαλασ¬ 
σίων εκδρομών. 

- Αναστήλωση παραδοσιακών κτισμάτων η οικιστικών 
συνόλων. 

- Υπηρεσίες κοινωνικής φροντίδας και Πρόνοιας. 

- Εκμετάλλευση τουριστικών καταλυμάτων. 

- Διοργάνωση συναυλιών, θεατρικών παραστάσεων και 
όποιας άλλης πολιτιστικής, κοινωνικής ή άλλης εκδήλω¬ 
σης. 

- Οποιαδήποτε άλλης επιχειρηματικής ή μη δραστηριό¬ 
τητας. 

3. Αντικαθιστά το άρθρο 3 Διοίκηση της Επιχείρησης 
όπως παρακάτω: 

Η επιχείρηση διοικείται από επταμελές Διοικητικό Συμ¬ 
βούλιο τα μέλη του οποίου ορίζονται μαζί με τους αναπλη¬ 
ρωτές του από το Δημοτικό Συμβούλιο αποτελούμενο από: 

- Δύο τουλάχιστον αιρετούς εκπροσώπους του Δήμου 
έκτων οποίων ο ένας προέρχεται από τη μειοψηφία. 

- Ένα εκπρόσωπο των παραγωγικών τάξεων, ή φορέων 
του Δήμου. 

- Ένα εκπρόσωπο των εργαζομένων στην επιχείρηση 
εφόσον αυτή απασχολεί πάνω από 20 εργαζόμενους. 


-Τα υπόλοιπα μέλη είναι δημότες του Δήμου Ιτάνου που 
έχουν σχετική γνώση η πείρα σε ένα από τα αντικείμενα 
ενασχόλησης της Επιχείρησης. 

Από το σύνολο των μελών του Δ.Σ. της επιχείρησης τέσ¬ 
σερις είναι κάτοικοι του Δ/Δ Παλαικάστρου και τρεις των 
Δ/Δ Καρυδίου και Ζάκρου. 

4. Αντικαθιστά το άρθρο 4 Διάρκεια της επιχείρησης 
όπως παρακάτω: 

Η διάρκεια της επιχείρησης είναι 20 χρόνια από τη δη¬ 
μοσίευση της συστατικής πράξης στην Εφημερίδα της 
Κυβερνήσεως. 

5. Έδρατης επιχείρησης είναιτο Παλαικάστρου του Δή¬ 
μου Ιτάνου. 

6. Αντικαθιστά το άρθρο 6 όπως παρακάτω: 

Το κεφάλαιο κίνησης της επιχείρησης είναι για το πρώ¬ 
το έτος λειτουργίας 20 εκ. δρχ. το οποίο θα χρηματοδο¬ 
τηθεί εξ ολοκλήρου από τη Δημοτική Επιχείρηση. 

7. Πόροι της επιχείρησης είναι: Τα έσοδα απάτην άσκη¬ 
ση των δραστηριοτήτων της, πρόσοδοι από την περιου¬ 
σία της, δάνεια, κληρονομιές, δωρεές και λοιπές επιχο¬ 
ρηγήσεις. 

8. Αντικαθιστά το άρθρο 8 Διάλυση της επιχείρησης 
όπως παρακάτω: 

Η επιχείρηση διαλύεται: α) Με απόφαση του Δημοτικού 
Συμβουλίου με την απόλυτη πλειοψηφία των μελών του 
και απόφαση του Γ. Γ ραμματέα Περιφέρειας Κρήτης, β) 
Όταν λήξει η διάρκειά της. γ) Σε περίπτωση πτώχευσης. 
Τη διάλυση της επιχείρησης ακολουθεί εκκαθάριση, 
εκτός από την περίπτωση πτώχευσης, η εκκαθάριση γίνε¬ 
ται από εκκαθαριστές που ορίζει το Δημοτικό Συμβούλιο. 
Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία της, πληρώνονται τα χρέη της επιχείρησης το δε 
υπόλοιπο περιέρχεται στο Δήμο. 

9. Αντικαθιστά το άρθρο 9 όπως παρακάτω: 

Η συγκρότηση η λειτουργία και οι αρμοδιότητεςτων ορ¬ 
γάνων διοίκησης η οργάνωση, η λειτουργία, η διαχείριση 
της επιχείρησης διέπονται από τις σχετικές με τις Δημοτι¬ 
κές και Κοινοτικές Επιχειρήσεις διατάξεις του Π.Δ. 
410/1995 (ΔΚΚ) και την υπ’ αριθμό 25027/2.4.84 απόφαση 
του Υπουργού Εσωτερικών που δημοσιεύθηκε στο 
2415/19.-4.85 ΦΕΚτεύχος β', αποφασίζουμε: 

Τροποποιούμε την αριθμ. 2223/4.3.1992 απόφαση του 
Νομάρχη Λασιθίου περί Συστάσεως αμιγούς Κοινοτικής 
Επιχείρησης Τουριστικής Ανάπτυξης και αξιοποίησηςτης 
Κοινότητας Παλαικάστρου. 

Αντικαθιστά το άρθρο 1 της συστατικής πράξης της Δη¬ 
μοτικής Επιχείρησης όπως παρακάτω: 

Συνιστά στον Δήμο ΙΤΑΝΟΥ του Νομού Λασιθίου επιχεί¬ 
ρηση με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΟΛΙ¬ 
ΤΙΣΤΙΚΗΣ - ΤΟΥΡΙΣΤΙΚΗΣ ΑΝΑΠΤΥΞΗΣ ΔΗΜΟΥ ΙΤΑΝΟΥ» 
(Δ.Ε.Π.Τ.Α.Δ.Ι.), ως ίδιο νομικό πρόσωπο ιδιωτικού δικαί¬ 
ου το οποίο διέπεται από τις διατάξεις.των άρθρων 277- 
284, 291 και 292του Π.Δ. 410/1995 (Δ.Κ.Κ.). 

2. Στο άρθρο 2 Σκοποί της Επιχείρησης προστίθενται τα 
παρακάτω: 

- Ίδρυση και λειτουργία Καντίνας-Αναψυκτηρίου στην 
παραλία Βάϊ και σε άλλες περιοχές του Δήμου. 

- Ίδρυση και λειτουργία μικρού ιχθυοτροφείου ψαριών 
γλυκού νερού και ψαροταβέρνας στη πηγή της Ζάκρου. 

- Ίδρυση και λειτουργία γραφείου γενικού τουρισμού. 

- Οργάνωση και εκμετάλλευση της παραλίας Κάτω Ζά- 
κρου και άλλων παραλίων του Δήμου. 

- Αγορά και λειτουργία ραδιοφωνικού σταθμού. Δημι¬ 
ουργία υπηρεσίας ενημέρωσης και εκδόσεων. 

- Ίδρυση και λειτουργία Κάμπινγκ. 

- Δημιουργία κόμβου ΙπΙθγπθΙ στο Παλαίκαστρο. Παρο¬ 
χή Υπηρεσιών ΙπΙθγπθΙ. 

- Εκμετάλλευση (εμφιάλωση - πώληση) νερού πηγής 
Ζάκρου. 

- Ίδρυση και λειτουργία παιδικών κατασκηνώσεων. 

- Λειτουργία εκθεσιακών χώρων, αναψυκτηρίων και πε¬ 
ριπτέρων. 

- Αγορά πλοιαρίου, διοργάνωση Τουριστικών θαλασ¬ 
σίων εκδρομών. 

- Αναστήλωση παραδοσιακών χτισμάτων η οικιστικών 
συνόλων. 

- Υπηρεσίες κοινωνικής φροντίδας και Πρόνοιας. 

- Εκμετάλλευση τουριστικών καταλυμάτων. 

- Διοργάνωση συναυλιών, θεατρικών παραστάσεων και 
όποιας άλλης πολιτιστικής, κοινωνικής ή άλλης εκδήλω¬ 
σης. 

- Οποιαδήποτε άλλης επιχειρηματικής ή μη δραστηριό¬ 
τητας. 

3. Αντικαθιστά το άρθρο 3 Διοίκηση της Επιχείρησης 
όπως παρακάτω: 

Η επιχείρηση διοικείται από επταμελές Διοικητικό Συμ¬ 
βούλιο τα μέλη του οποίου ορίζονται μαζί με τους ανα¬ 
πληρωτές του από το Δημοτικό Συμβούλιο αποτελούμενο 
από: 

- Δύο τουλάχιστον αιρετούς εκπροσώπους του Δήμου 
εκ των οποίων ο ένας προέρχεται από τη μειοψηφία. 

- Ένα εκπρόσωπο των παραγωγικών τάξεων, ή φορέων 
του Δήμου. 

- Ένα εκπρόσωπο των εργαζομένων στην επιχείρηση 
εφόσον αυτή απασχολεί πάνω από 20 εργαζόμενους. 

-Τα υπόλοιπα μέλη είναι δημότες του Δήμου Ιτάνου που 
έχουν σχετική γνώση η πείρα σε ένα από τα αντικείμενα 
ενασχόλησης της Επιχείρησης. Από το σύνολο των μελών 
του Δ.Σ. της επιχείρησης τέσσερις είναι κάτοικοι του Δ/Δ 
Παλαικάστρου και τρεις των Δ/Δ Καρυδίου και Ζάκρου. 

4. Αντικαθιστά το άρθρο 4 Διάρκεια της επιχείρησης 
όπως παρακάτω: 

Η διάρκεια της επιχείρησης είναι 20 χρόνια από τη δη¬ 
μοσίευση της συστατικής πράξης στην Εφημερίδα της 
Κυβερνήσεως. 

5. Έδρατης επιχείρησης είναι το Παλαικάστρου του Δή¬ 
μου Ιτάνου. 

6. Αντικαθιστά το άρθρο 6 όπως παρακάτω: 

Το κεφάλαιο κίνησης της επιχείρησης είναι για το πρώ¬ 
το έτος λειτουργίας 20 εκ. δρχ. το οποίο θα χρηματοδο¬ 
τηθεί εξ ολοκλήρου από τη Δημοτική Επιχείρηση. 

7. Πόροι της επιχείρησης είναι: Τα έσοδα απάτην άσκη¬ 
ση των δραστηριοτήτων της, πρόσοδοι από την περιου¬ 
σία της, δάνεια, κληρονομιές, δωρεές και λοιπές επιχο¬ 
ρηγήσεις. 

8. Αντικαθιστά το άρθρο 8 Διάλυση της επιχείρησης 
όπως παρακάτω: 

Η επιχείρηση διαλύεται: α) Με απόφαση του Δημοτικού 
Συμβουλίου με την απόλυτη πλειοψηφία των μελών του 
και απόφαση του Γ. Γραμματέα Περιφέρειας Κρήτης, β) 
Όταν λήξει η διάρκειά της. γ) Σε περίπτωση πτώχευσης. 
Τη διάλυση της επιχείρησης ακολουθεί εκκαθάριση, 
εκτός από την περίπτωση πτώχευσης, η εκκαθάριση γίνε¬ 


ται από εκκαθαριστές που ορίζει το Δημοτικό Συμβούλιο. 
Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία της, πληρώνονται τα χρέη της επιχείρησης το δε 
υπόλοιπο περιέρχεται στο Δήμο. 

9. Αντικαθιστά το άρθρο 9 όπως παρακάτω: 

Η συγκρότηση η λειτουργία και οι αρμοδιότητες των ορ¬ 
γάνων διοίκησης η οργάνωση, η λειτουργία, η διαχείριση 
της επιχείρησης διέπονται από τις σχετικές με τις Δημοτι¬ 
κές και Κοινοτικές Επιχειρήσεις διατάξεις του Π.Δ. 
410/1995 (ΔΚΚ) και την υπ’ αριθμό 25027/2.4.84 απόφαση 
του Υπουργού Εσωτερικών που δημοσιεύθηκε στο 
2415/19.4.85 ΦΕΚτεύχος β'. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Άγιος Νικόλαος, 14 Δεκεμβρίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 

ΜΑΡΙΑ ΛΥΓΙΔΑΚΗ-ΙΩΑΝΝΙΔΟΥ 

-♦- 

Αριθ. 16677 (9) 

Αύξηση καθ’ υπέρβαση ημερών εκτός έδρας υπαλλήλων 
υπηρετούντων στη Ν.Α. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τιςδιατάξειςτου άρθρου 2 παρ. 3του Ν. 2685/99 «Πε¬ 
ρί καλύψεως δαπανών μετακινουμένων υπαλλήλων 
κ.λπ.», όπως συμπληρώθηκε με το άρθρο 25 παρ.6 του 
Ν. 2738/99 «Περί συλλογικών Διαπραγματεύσεων στη 
Δημόσια Διοίκηση κ.λπ.». 

2. Την αρ. 3902/3.4.2000 απόφασή μας με την οποία κα¬ 
θορίζεται για το 2000 και εφεξής το ανώτατο όριο επιτρε- 
πομένων ημερών κίνησης εκτός έδρας υπαλλήλων υπη¬ 
ρετούντων στη Νομ. Αυτ/ση Βοιωτίας. 

3. Την ανάγκη εκπόνησης μελετών και επίβλεψης αντι- 
πλημμυρικών έργων που εκτελούνται στο νομό Βοιωτίας 
και δεδομένου ότι οι υπάλληλοι της Δ/νσης Τεχνικών Υπη¬ 
ρεσιών της Ν.Α. Βοιωτίας κλάδου ΠΕ Μηχανικών - ΤΕ Τε¬ 
χνολόγων Μηχανικών και ΔΕ εργοδηγών εξάντλησαν το 
όριο των 120 ημερών. 

4. Το αριθ. 5049/8.11.2000 έγγραφο της Ν.Α. Βοιωτίας, 
αποφασίζουμε: 

Αυξάνουμε καθ’ υπέρβαση το ανώτατο επιτρεπόμενο 
αριθμό ημερών εκτός έδρας για το έτος 2000, στους υπη- 
ρετούντες υπαλλήλουςτης Ν.Α. Βοιωτίας κλάδων ΠΕ Μη¬ 
χανικών κατά 30 ημέρες ΤΕ Τεχνολόγων Μηχανικών κατά 
30 ημέρες ΔΕ εργοδηγών κατά 30 ημέρες για την εκπό¬ 
νηση μελετών και την επίβλεψη εκτελουμένων αντιπλημ- 
μυρικών έργων στο νομό Βοιωτίας. 

Η πρόσθετη δαπάνη, η οποία δεν μπορεί να προβλεφθεί 
θα βαρύνει τον προϋπολογισμό της Ν.Α. Βοιωτίας. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Λαμία, 11 Δεκεμβρίου 2000 

Ο Γ ενικός Γ ραμματέας Περιφέρειας 
ΒΑΣΙΛΗΣ ΕΞΑΡΧΟΣ 

( 10 ) 

Χορήγηση άδειας ασκήσεως επαγγέλματος Κοινών. Λει¬ 
τουργού στην Μαργαρίτη Γεωργία του Λ. κάτοικο Πα- 
τρών. 

Ο ΝΟΜΑΡΧΗΣ ΑΧΑΪΑΣ 

Μετην 8046/2000 απόφαση του Νομάρχη Αχάίας χορη¬ 
γήθηκε στην κοινωνική λειτουργό Μαργαρίτη Γεωργία 
του Λεωνίδα, κάτοικο Πατρών, άδεια άσκησης επαγγέλ¬ 
ματος Κοινών. Λειτουργού. 

Με εντολή Νομάρχη 
Η Διευθύντρια 
Π. ΧΡΟΝΟΠΟΥΛΟΥ 

-♦- 

( 11 ) 

Χορήγηση άδειας πράκτορα μετανάστευσης στον Αλέ¬ 
ξανδρο Κουρτίδη. 

Ο ΝΟΜΑΡΧΗΣ ΣΕΡΡΩΝ 

Με την 6630 απόφαση του Νομάρχη Σερρών χορηγή¬ 
θηκε στον Αλέξανδρο Κουρτίδη άδεια πράκτορα μετανά¬ 
στευσης για μια διετία στην πόλη των Σερρών. 

Με εντολή Νομάρχη 
Ο Τμηματάρχης 
ΓΕΩΡΓΙΟΣ Β. ΧΑΤΖΟΠΟΥΛΟΣ 

-♦- 

Αριθ. 17594 (12) 

Διενέργεια υποχρεωτικού αναδασμού περιοχής αγρο¬ 
κτήματος Ιασίου (6000 στρ.), αγροκτήματος Αρριανών 
(10000 στρ.) αγροκτήματος Λυκείου (11300 στρ.),τμή¬ 
μα αγροκτήματος Κίζαρι (1500 στρ.) τμήμα αγροκτή¬ 
ματος Εβρένου (7500 στρ.), τμήμα αγροκτήματος Ηπί¬ 
ου (3500 στρ.), τμήμα αγροκτήματος Ν. Σάντας (10000 
στρ.) των Δήμων Αρριανών και Σαππών. 

Ο ΝΟΜΑΡΧΗΣ ΡΟΔΟΠΗΣ 

1. Έχοντας υπόψη: 

(1) Τις διατάξεις του Νόμου 674/1977. 

(2) Την υπ’ αριθ. 57894/11.12.2000 έγκριση του Υπουρ¬ 
γού Γεωργίας. 

(3) Σχετική εισήγηση της Δ/νσης Αγροτ. Ανάπτυξης Ρο¬ 
δόπης, αποφασίζουμε: 

2. Να γίνει υποχρεωτικός αναδασμός στην περιοχή του 


1) αγροκτήματος 

Ιασίου 

6000στρ. -ΔήμουΣαππών 

2) 

Αρριανών - 

10000στρ. -ΔήμουΑρριανών 

3) 

Λυκείου - 

11300στρ. -ΔήμουΑρριανών 

4) τμήμα αγρ/τος 

Κίζαρι 

1500στρ. -ΔήμουΣαππών 

5) » 

Εβρένου - 

7500στρ. -ΔήμουΣαππών 

6) » 

Ηπίου 

3500στρ. -ΔήμουΑρριανών 

7) » 

Ν. Σάντας - 

10000στρ. -ΔήμουΣαππών 


Η παραπάνω περιοχή περιλαμβάνεται στην περίμετρο 
του έργου Φράγματος Ιασίου. 


Κομοτηνή, 20 Δεκεμβρίου 2000 
Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 


ΑΠΟΦΑΣΗ 5/207/19.12.2000 (12) 

Τροποποίηση της απόφασης 5/196/28.7.2000 «Τήρηση 
βιβλίων και στοιχείων από τα Μέλη του Χρηματιστηρί¬ 
ου Παραγώγων (Χ.Π.Α.) και της Εταιρείας Εκκαθάρι¬ 
σης Συναλλαγών Επί Παραγώγων (ΕΤ.Ε.Σ.Ε.Π.)» (ΦΕΚ 
ΒΊ 002/9.8.2000). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Τις διατάξεις των άρθρων 14 και 31 παρ. 2περ. δ του 
Ν. 2533/1997 (ΦΕΚ Α 228), όπως ισχύει, 

2. Τη διάταξη της παραγράφου 2 του άρθρου 13 του Ν. 
2166/1993 (ΦΕΚΑ 137), 

3. Το υπ’ αριθμ. 7181/12.12.2000 έγγραφο του Χ.Π.Α., 
ως και το απόσπασμα πρακτικού της 57ης/5.12.2000 συ- 
νεδρίασηςτου Δ.Σ. του Χ.Π.Α. 

4. Το υπ’ αριθμ. 3512/12.12.2000 έγγραφο της 
ΕΤ.Ε.Σ.Ε.Π., ως και το απόσπασμα πρακτικού της 
52ης/5.12.2000 συνεδρίασης του Δ.Σ. της ΕΤ.Ε.Σ.Ε.Π. 

5. Την απόφαση 5/196/28.7.2000 «Τήρηση βιβλίων και 
στοιχείων από τα Μέλη του Χρηματιστηρίου Παραγώγων 
(Χ.Π.Α.) και της Εταιρίας Εκκαθάρισης Συναλλαγών Επί 
Παραγώγων (ΕΤ.Ε.Σ.Ε.Π.)» (ΦΕΚ ΒΊ002/9.8.2000). 

6. Το άρθρο 29Ατου ν. 1558/1985 «Κυβέρνηση και Κυ¬ 
βερνητικά Όργανα», όπως ισχύει, 

ΑΠΟΦΑΣΙΖΕΙ ΟΜΟΦΩΝΑ 

Α. Η παράγραφος 2 του άρθρου 1 της απόφασης της 
5/196/28.7.2000 συνεδρίασης του Δ.Σ. της Επιτροπής Κε¬ 
φαλαιαγοράς (ΦΕΚΒ' 1002/9.8.2000) αναριθμείται σε πα¬ 
ράγραφο 3 και προστίθεται νέα παράγραφος 2 ως εξής: 

«2. Τα Μέλη δύνανται να τηρούν σε ένα πινακίδιο τα 
στοιχεία του πινακιδίου συναλλαγών και του πινακιδίου 
εξάσκησης δικαιωμάτων προαίρεσης και επαναγοράς ή 
επαναπώλησης ή λήξης συμβολαίων μελλοντικής εκπλή¬ 
ρωσης. Στην περίπτωση αυτή υποχρεούνται να αναγρά¬ 
φουν στο πινακίδιο αυτό τα στοιχεία των παραπάνω πινα¬ 
κιδίων, όπως αυτά ορίζονται στις διατάξειςτηςπαρούσας 
απόφασης». 

Β. Μετά το άρθρο 12 προστίθεται νέο άρθρο 13 ως 
εξής: 

Άρθρο 13 

«Τα μέλη του Χ.Π.Α. και της ΕΤ.Ε.Σ.Ε.Π. υποχρεούνται 
να αναγράφουν σε ευρώ και σε δραχμές κάθε χρηματικό 
ποσό που απεικονίζουν στα βιβλία και στοιχεία που τη¬ 
ρούν σύμφωνα με τις διατάξεις της παρούσας απόφασης. 
Επιπλέον, υποχρεούνται να αναγράφουν σε ευρώ και 
δραχμές κάθε άλλο χρηματικό ποσό που απεικονίζουν σε 
άλλα παραστατικά που εκδίδονται στα πλαίσια της εκκα¬ 
θάρισης και διακανονισμού των υποχρεώσεων που προ¬ 
κύπτουν από τις εντός κύκλου χρηματιστηριακές συμβά¬ 
σεις παραγώγων που διαπραγματεύονται στο Χ.Π.Α. Η 
σχετική υποχρέωση της διπλής αναγραφής αρχίζει από 
1.1.2001 και λήγει την 28.2.2002, σύμφωνα με τις διατά¬ 
ξεις της κείμενης νομοθεσίας». 

Η παρούσα ισχύει από τη λήψη της. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 
ΣΤΑΥΡΟΣ ΘΩΜΑΔΑΚΗΣ 

Αριθ. 8924/1580 (13) 

Μεταφορά μιας (1) κενής οργανικής θέσης Ειδικού και 
Εργαστηριακού Διδακτικού Προσωπικού (Ε.Ε.ΔΙ.Π.). 

(ΠΡΑΞΗ 836) 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΑΘΗΝΩΝ 
Έχοντας υπόψη: 

α) Τις διατάξεις του Ν. 1268/82 και του Ν. 2083/92. 
β) Τις διατάξεις του Ν. 2817/2000 άρθρ. 14 παρ. 5α και 
τις λοιπές σχετικές διατάξεις. 

γ) Την από 4.10.2000 απόφαση του Πρυτανικού Συμ¬ 
βουλίου και τις σχετικές προτάσεις των αρμοδίων οργά¬ 
νων, αποφασίζουμε: 

Τη μεταφορά μιας (1) κενής οργανικής θέσης Ειδικού 


και Εργαστηριακού Διδακτικού Προσωπικού (Ε.Ε.ΔΙ.Π.), 
από τις υφιστάμενες κενές οργανικές θέσεις του Ιδρύμα¬ 
τος μας στο Τμήμα Εκπαίδευσης και Αγωγής στην Προ- 
σχολική Ηλικία για την πραγματοποίηση της μετάταξης 
της Ελένης Τσαρνά, μέλους Ε.Ε.ΔΙ.Π. από το Πανεπιστή¬ 
μιο Πατρών στο ως άνω Τμήμα. 

Από τις ρυθμίσεις της παρούσας, δεν προκαλείται δα¬ 
πάνη σε βάρος του προϋπολογισμού του Εθνικού και Κα- 
ποδιστριακού Πανεπιστημίου Αθηνών. 

Η πράξη αυτή δημοσιεύεται στην Εφημερίδα της Κυ- 
βερνήσεως. 

Αθήνα, 21 Δεκεμβρίου 2000 
Ο Πρύτανης 

ΓΕΩΡΓΙΟΣ ΜΠΑΜΠΙΝΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




